奉和襲美太湖詩二十首 銷夏灣
作者：陸龜蒙
朝代：唐

paragraphs: 霞島焰難泊，雲峰奇未收。
蕭條千里灣，獨自清如秋。
古岸過新雨，高蘿蔭橫流。
遙風吹蒹葭，折處鳴颼颼。
昔予守圭竇，過於回祿囚。
日爲蘧筁徒，分作祗裯讎。
願狎寒水怪，不封朱轂侯。
豈知煙浪涯，坐可思重裘。
健若數尺鯉，泛然雙白鷗。
不識號火井，孰問名焦丘。
我真魚鳥家，盡室營扁舟。
遺名復避世，消夏還消憂。